CELEX: 32016D1992
Language: el
Date: 2016-11-11 00:00:00
Title: Εκτελεστική απόφαση (ΕΕ) 2016/1992 της Επιτροπής, της 11ης Νοεμβρίου 2016, για την τροποποίηση της εκτελεστικής απόφασης (ΕΕ) 2015/2416 σχετικά με την αναγνώριση ορισμένων περιοχών των Ηνωμένων Πολιτειών της Αμερικής ως απαλλαγμένων από τον επιβλαβή οργανισμό Agrilus planipennis Fairmaire [κοινοποιηθείσα υπό τον αριθμό C(2016) 7151]

15.11.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 306/30
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2016/1992 ΤΗΣ ΕΠΙΤΡΟΠΉΣ
   της 11ης Νοεμβρίου 2016
   για την τροποποίηση της εκτελεστικής απόφασης (ΕΕ) 2015/2416 σχετικά με την αναγνώριση ορισμένων περιοχών των Ηνωμένων Πολιτειών της Αμερικής ως απαλλαγμένων από τον επιβλαβή οργανισμό Agrilus planipennis Fairmaire
   
      
         [κοινοποιηθείσα υπό τον αριθμό C(2016) 7151]
      
   
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), και ιδίως το παράρτημα IV μέρος Α κεφάλαιο I σημεία 2.3, 2.4 και 2.5,
   Εκτιμώντας τα ακόλουθα:
   
               (1)
            
            
               Με την εκτελεστική απόφαση (ΕΕ) 2015/2416 της Επιτροπής (2) ορισμένες περιοχές των Ηνωμένων Πολιτειών της Αμερικής αναγνωρίστηκαν ως απαλλαγμένες από τον επιβλαβή οργανισμό Agrilus planipennis Fairmaire.
            
         
               (2)
            
            
               Από πρόσφατα στοιχεία που κατέθεσαν οι Ηνωμένες Πολιτείες της Αμερικής προκύπτει ότι ορισμένες περιοχές του εδάφους τους, που σήμερα αναγνωρίζονται ως απαλλαγμένες από τον επιβλαβή οργανισμό Agrilus planipennis Fairmaire, δεν είναι πλέον απαλλαγμένες από τον οργανισμό αυτό.
            
         
               (3)
            
            
               Επιπλέον, οι Ηνωμένες Πολιτείες της Αμερικής υπέβαλαν στοιχεία τα οποία αποδεικνύουν ότι η κομητεία Chester της πολιτείας Τενεσί είναι απαλλαγμένη από τον εν λόγω επιβλαβή οργανισμό.
            
         
               (4)
            
            
               Βάσει των στοιχείων αυτών, θα πρέπει να τροποποιηθεί ο αντίστοιχος κατάλογος των περιοχών που έχουν αναγνωριστεί ως απαλλαγμένες από τον εν λόγω επιβλαβή οργανισμό.
            
         
               (5)
            
            
               Επομένως, η εκτελεστική απόφαση (ΕΕ) 2015/2416 θα πρέπει να τροποποιηθεί αναλόγως.
            
         
               (6)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα της εκτελεστικής απόφασης (ΕΕ) 2015/2416 τροποποιείται σύμφωνα με το παράρτημα της παρούσας απόφασης.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 11 Νοεμβρίου 2016.
      
         
            Για την Επιτροπή
         
         Vytenis ANDRIUKAITIS
         
            Μέλος της Επιτροπής
         
      
   
   
      (1)  ΕΕ L 169 της 10.7.2000, σ. 1.
   
      (2)  Εκτελεστική απόφαση (ΕΕ) 2015/2416 της Επιτροπής, της 17ης Δεκεμβρίου 2015, σχετικά με την αναγνώριση ορισμένων περιοχών των Ηνωμένων Πολιτειών της Αμερικής ως απαλλαγμένων από τον επιβλαβή οργανισμό Agrilus planipennis Fairmaire (ΕΕ L 333 της 19.12.2015, σ. 128).
   
      ΠΑΡΑΡΤΗΜΑ
      
         ΚΑΤΑΛΟΓΟΣ ΠΕΡΙΟΧΩΝ, ΟΠΩΣ ΑΝΑΦΕΡΟΝΤΑΙ ΣΤΟ ΑΡΘΡΟ 1
      
      Το παράρτημα της εκτελεστικής απόφασης (ΕΕ) 2015/2416 τροποποιείται ως εξής:
      
                  1.
               
               
                  Στο σημείο 2 στοιχείο στ), Κομητείες της πολιτείας Λουιζιάνα, διαγράφονται οι ακόλουθες καταχωρίσεις: Caldwell, Franklin, Winn.
               
            
                  2.
               
               
                  Στο σημείο 2 στοιχείο η), Κομητείες της πολιτείας Μινεσότα, διαγράφεται η ακόλουθη καταχώριση: Wabasha.
               
            
                  3.
               
               
                  Στο σημείο 2 στοιχείο θ), Κομητείες της πολιτείας Νεμπράσκα, διαγράφονται οι ακόλουθες καταχωρίσεις: Antelope, Boone, Burt, Butler, Cedar, Colfax, Cuming, Dakota, Dixon, Dodge, Fillmore, Gage, Hamilton, Jefferson, Lancaster, Madison, Merrick, Nance, Platte, Polk, Saline, Saunders, Seward, Stanton, Thurston, York.
               
            
                  4.
               
               
                  Στο σημείο 2 στοιχείο ιβ), Κομητείες της πολιτείας Τενεσί, εισάγεται η ακόλουθη καταχώριση πριν από την καταχώριση Crockett: Chester.
               
            
                  5.
               
               
                  Στο σημείο 2 στοιχείο ιγ), Κομητείες της πολιτείας Τέξας, διαγράφονται οι ακόλουθες καταχωρίσεις: Anderson, Camp, Cherokee, Delta, Franklin, Gregg, Henderson, Hopkins, Lamar, Morris, Nacogdoches, Rains, Red River, Rusk, Sabine, San Augustine, Shelby, Smith, Titus, Upshur, Van Zandt, Wood.